b"\n_START_ARTICLE_\nRazdioba vilenjaka\n_START_PARAGRAPH_\nU legendariju J. R. R. Tolkiena, Vilenjaci su razdjeljen narod. Probudili su se kod Cuivi\xc3\xa9nena na kontinentu Me\xc4\x91uzemlju (vidi: Bu\xc4\x91enje Vilenjaka), gdje su podjeljeni u tri plemena: Minyare (Prve), Tatyare (Druge) i Nelyare (Tre\xc4\x87e). Poslije nekog vremena Orom\xc3\xab ih je pozvao da do\xc4\x91u \xc5\xbeivjeti sa Valarima u Amanu. Taj poziv i Veliko putovanje koje je uslijedilo podijelilo je vilenjake u dvije glavne grupe (i mnogo manjih) koje nikad nisu ponovno potpuno ujedinjene._NEWLINE_Naziv Quendi se odnosi na sve vilenjake.\n_START_SECTION_\nAvari\n_START_PARAGRAPH_\nAvari su Oni koji Odbili Poziv Orom\xc3\xaba, ili jednostavno Nevoljki. Polovica Avara do\xc5\xa1la je iz najve\xc4\x87eg plemena, Nelyara, ali ve\xc4\x87ina Nelyara je po\xc5\xa1la na put. Polovica Tatyara je tako\xc4\x91er ostala._NEWLINE_Poslije Odvajanja Avari su postali podjeljeni jo\xc5\xa1 vi\xc5\xa1e nego Eldari, iako je malo o njihovoj povijesti znano Vilenjacima i Ljudima Zapadnog Me\xc4\x91uzemlja. Na kraju postojalo je \xc5\xa1est rodova, i dalje se nazivaju\xc4\x87i 'Quendi', smatraju\xc4\x87i one koji su oti\xc5\xa1li dezerterima. Neka od tih plemena su kasnije tako\xc4\x91er otputovala zapadno, mije\xc5\xa1aju\xc4\x87i se sa Nandorima, a neki su dosegli i Beleriand, iako su obi\xc4\x8dno ostajali u neprijateljskim odnosima sa Sindarima."